ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்தக் கொவிட்-19 தடுப்பூசிகள் எண்ணிக்கை 97.14 கோடியைக் கடந்துள்ளது
நாட்டில் கடந்த 24 மணி நேரத்தில் 30,26,483 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 97.14 கோடியைக்  கடந்தது. 95,66,873 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 19,391 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,33,82,100 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.07 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 110 நாட்களாக 50,000க்கும் கீழ் உள்ளது. கடந்த 24 மணி நேரத்தில் 16,862 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் சிகிச்சைப் பெறுபவர்களின் எண்ணிக்கை 2,03,678; 216 நாட்களில் இது மிகக் குறைந்த எண்ணிக்கை. நாட்டில் மொத்தம் கொவிட் சிகிச்சைப் பெறுபவர்களின் விகிதம் தற்போது 0.60 சதவீதமாக உள்ளது.
கடந்த 24 மணி நேரத்தில் 11,08,148 கொவிட் பரிசோதனைகள் செய்யப்பட்டன. இதுவரை மொத்தம் 58.88 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 112 நாட்களாக 3 சதவீதத்திற்கும் கீழே நீடித்து, தற்போது 1.42 சதவீதமாகவும், தினசரித் தொற்று உறுதி தற்போது விகிதம் 1.43 சதவீதமாகவும் பதிவாகியுள்ளது. இந்த எண்ணிக்கை தொடர்ந்து 129 நாட்களாக 5 சதவீதத்திற்குக் கீழேயும் 46 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1764105
நுகர்வோர் நலன், உணவு மற்றும் பொது விநியோகம் அமைச்சகம்
கடந்த ஆண்டை விட 24 % அதிக நெல் கொள்முதல்
காரீப் சந்தைக் காலத்தில் கடந்த ஆண்டை விடவும் கூடுதலாக 24 % அளவுக்கு நெல் கொள்முதல் செய்யப்பட்டிருப்பதாக மத்திய அரசு தெரிவித்துள்ளது.
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், அரியானா, உத்தரப் பிரதேசம், தமிழ்நாடு, உத்தரகாண்ட், சண்டிகர், ஜம்மு காஷ்மீர், குஜராத் மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு கடந்த 29-ஆம் தேதி வரை 188.85 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 151.94 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 24.29 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 129.48 லட்சம் மெட்ரிக் டன் கொள்முதல் செய்யப்பட்டுள்ளது. இது மொத்த கொள்முதலில் 68.56 % ஆகும்.
நடப்பு காரீப் சந்தை காலத்தில் 15.81 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 35654.42 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா மற்றும் ராஜஸ்தான், மற்றும் ஆந்திரப் பிரதேசத்திலிருந்து 45.10 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
கடந்த 29-ம் தேதி வரையில் அரசு முகமைகளின் வாயிலாக ரூ.32.30 எனும் குறைந்தபட்ச ஆதரவு விலையில் தமிழ்நாடு, மகாராஷ்டிரா, குஜராத், ஹரியானா மாநிலங்களில் சோயா பீன்ஸ், பாசிப்பருப்பு, உளுந்தம் பருப்பு ஆகியவை 5572 மெட்ரிக் டன் அளவுக்கு கொள்முதல் செய்யப்பட்டுள்ளது. அதே போல தமிழ்நாடு, கர்நாடகா மாநிலங்களைச் சேர்ந்த 3961 விவசாயிகளிடம் இருந்து ரூ.52.40 குறைந்த பட்ச ஆதரவு விலையில் 5089 மெட்ரிக் டன் கொப்பரை கொள்முதல் செய்யப்பட்டுள்ளது.
பஞ்சாப், ஹரியானா, ராஜஸ்தான் மற்றும் மத்தியப் பிரதேசம், தெலங்கானா ஆகிய மாநிலங்களில் குறைந்த பட்ச ஆதரவு விலையில் பருத்தி கொள்முதல் சுமூகமாக நடந்து கொண்டிருக்கிறது. 29.10.2020 வரை, 10,4675 விவசாயிகளிடமிருந்து, 5,48,898 பருத்தி பேல்கள், ரூ.1,60,352 லட்சத்துக்கு கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1668835
----
(Visitor Counter : 85
பிரதமர் அலுவலகம்
பிரதமர் தமது வாரணாசி மக்களவைத் தொகுதியில் சுற்றுப் பயணம்; ஜெகத்குரு விஷ்வாரத்யா குருகுலத்தின் நூற்றாண்டு நிறைவு விழா கொண்டாட்டத்தில் கலந்துகொண்டார்
19 மொழிகளில் மொழி பெயர்க்கப்பட்ட ‘ஸ்ரீ சித்தாந்த் சிகாமணி கிரந்த்’ நூலை வெளியிட்டார்
‘ஸ்ரீ சித்தாந்த் சிகாமணி கிரந்த்’ செல்போன் செயலியை தொடங்கிவைத்தார்
பிரதமர் திரு. நரேந்திர மோடி இன்று, உத்தரப்பிரதேச மாநிலம் வாரணாசி சென்றார். உத்தரப்பிரதேசத்தின் வாரணாசியில் உள்ள ஜங்கம்வாடி மடத்தில் அமைந்துள்ள ஜெகத்குரு விஷ்வாரத்யா குருகுலத்தின் நூற்றாண்டு நிறைவு விழா கொண்டாட்டத்தில் அவர் கலந்துகொண்டார்.
இந்த நிகழ்ச்சியில், 19 மொழிகளில் மொழி பெயர்க்கப்பட்ட ‘ஸ்ரீ சித்தாந்த் சிகாமணி கிரந்த்’ நூலை பிரதமர் திரு. நரேந்திர மோடி வெளியிட்டார். மேலும் ‘ஸ்ரீ சித்தாந்த் சிகாமணி கிரந்த்’ செல்போன் செயலியையும் அவர் தொடங்கிவைத்தார். நிகழ்ச்சியில் உரையாற்றிய பிரதமர், புதிய தசாப்தத்தின் தொடக்கத்தில் இந்த நூற்றாண்டு விழா நடைபெறுவது பொருத்தமானது என்றும், இந்த தசாப்தம் 21 ஆம் நூற்றாண்டில் உலக அரங்கில் இந்தியாவின் பங்கை மீண்டும் நிலைநிறுத்தும் என்றும் தெரிவித்தார்.
செல்போன் செயலி மூலம் ஸ்ரீ சித்தாந்த் சிகாமணி கிரந்த் நூலை டிஜிட்டல் மயமாக்குவது, இளைய தலைமுறையினர் உடனான தொடர்புகளை மேலும் வலுப்படுத்துவதுடன், அவர்களது வாழ்க்கையிலும் உத்வேகத்தை ஏற்படுத்தும் என்றும் அவர் கூறினார். இந்த செல்போன் செயலி மூலம் கிரந்த் தொடர்பான தலைப்புகளில் ஆண்டுதோறும் விநாடிவினா போட்டிகளை நடத்தலாம் என்றும் அவர் யோசனை தெரிவித்தார். கிரந்த் நூலை 19 மொழிகளில் மொழிபெயர்த்திருப்பது, இந்த நூல் ஏராளமான மக்களை சென்றடைய உதவும் என்றார்.
“குடிமகன் என்ற முறையில் நமது செயல்பாடுகள் இந்தியாவின் எதிர்காலத்தை தீர்மானிப்பதோடு, புதிய இந்தியாவிற்கான வழியையும் காட்டும்” என்றும் பிரதமர் தெரிவித்தார். மகான்கள் காட்டிய வழியில் செல்வதன் மூலம் நமது வாழ்க்கையின் எதிர்பார்ப்புகளை நாம் நிறைவேற்றிக் கொள்வதோடு, தேச வளர்ச்சிக்கும் முழுமையாக ஒத்துழைக்க முடியும் என்று அவர் குறிப்பிட்டார்.
தூய்மை குறித்த விழிப்புணர்வை ஏற்படுத்துவதிலும், தூய்மை இயக்கத்தை நாட்டின் அனைத்துப் பகுதிகளுக்கும் கொண்டு செல்வதிலும் பொதுமக்களின் பங்களிப்பை அவர் பாராட்டினார். இந்தியாவில் உற்பத்தியாகும் பொருட்களை பயன்படுத்துமாறும் அவர் வலியுறுத்தினார். நீர்வள இயக்கத்தை வெற்றியடையச் செய்யவும் அனைவரும் பாடுபடுமாறு அவர் கேட்டுக்கொண்டார்.
கங்கை ஆற்றை தூய்மைப்படுத்துவதில் குறிப்பிடத்தக்க முன்னேற்றம் கண்கூடாகத் தெரிகிறது என்று குறிப்பிட்டுள்ள பிரதமர், பொதுமக்களின் பங்களிப்பு மூலமே இது சாத்தியமாயிற்று என்றும் கூறியுள்ளார். கங்கை புனரமைப்புத் திட்டத்தின்கீழ், இதுவரை ரூ.7,000 கோடி மதிப்பிலான திட்டங்கள் நிறைவேற்றி முடிக்கப்பட்டிருப்பதுடன், ரூ.21,000 கோடி மதிப்பிலான பணிகள் நடைபெற்று வருவதாகவும் சுட்டிக்காட்டினார்.
ராமர்கோவில் கட்டுவதற்காக, ‘ஸ்ரீ ராம் ஜென்ம பூமி தீர்த்த ஷேத்ரா’ என்ற அறக்கட்டளை துவங்கப்பட்டிருப்பதாக அரசு அண்மையில் அறிவித்ததையும் பிரதமர் சுட்டிக்காட்டினார். அயோத்தியில் ராமர்கோவில் கட்டும் பணிகளை இந்த அறக்கட்டளை மேற்கொள்ளும். 67 ஏக்கர் பரப்பிலான நிலத்தை இந்த அறக்கட்டளைக்கு மாற்றம் செய்ய அரசு முடிவு செய்துள்ளதாகவும் அவர் தெரிவித்தார்.
ஆயுஷ்
குஜராத்தின் காந்திநகரில் உலகளாவிய ஆயுஷ் உச்சி மாநாட்டின்போது ஆயுஷ் சமையல் வல்லுனர் போட்டி, ஆயுர்வேத பொருட்களின் அங்காடிகள் ஏராளமான மக்களை கவர்ந்தன
குஜராத்தின் காந்திநகரில் 3 நாள்கள் நடைபெற்ற உலகளாவிய ஆயுஷ் முதலீடு மற்றும் புதிய கண்டுபிடிப்பு உச்சிமாநாட்டில் அரங்குகளிலும், அமர்வுகளிலும் மக்கள் ஆர்வத்துடன் பங்கேற்றனர். இந்த நிகழ்வின் இரண்டாவது நாள் நடைபெற்ற சுவாரசியமான பல்வேறு கண்காட்சிகளும் ஆயுஷ் துறையின் புதிய தொழில்கள், புதிய கண்டுபிடிப்புகள் ஆகியவையும் பார்வையாளர்களின் கவனத்தை கவர்ந்தன.
ஆரோக்கியமான உணவு மற்றும் ஆயுஷ் ஆகாரத்தை பிரபலப்படுத்துவதற்காக நடத்தப்பட்ட ஆயுஷ் சமையல் வல்லுனர் போட்டி பார்வையாளர்களின் சிறப்புக் கவனத்தை ஈர்த்தது. உலகம் முழுவதிலுமிருந்து தெரிவு செய்யப்பட்ட 200 போட்டியாளர்களில் 30 பேர் இந்தப் போட்டியில் பங்கேற்றனர். பருப்பு வகைகள் அடிப்படையிலான உணவுப் பொருள், சிறுதானியங்கள் அடிப்படையிலான உணவுப் பொருள், பயறு வகைகள் / கொட்டை வகைகள் அடிப்படையிலான உணவுப் பொருட்கள், பழங்கள் / காய்கறிகள் அடிப்படையிலான உணவுப் பொருட்கள், பால் பொருட்கள் அடிப்படையிலான உணவு வகைகள், கலப்பு உணவு வகைகள் ஆகிய 6 வகைமைகளில் போட்டி நடத்தப்பட்டது. போட்டியில் முதலிடம் பெற்றவருக்கு ரூ.1 லட்சம், இரண்டாவது மற்றும் மூன்றாவது இடத்தை பெற்றவர்களுக்கு முறையே ரூ.75,000, ரூ.50,000 என ரொக்கப் பரிசு வழங்கப்பட்டது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818717
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 218.99 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 1,84,540 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 28,079 கொவிட் சிகிச்சை பெறுபவர்கள் எண்ணிக்கை 0.06 சதவீதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 2,923 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,57,544 என அதிகரித்துள்ளது.
கடந்த 24 மணி நேரத்தில் 2,424 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.71 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 91,458 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1866347
தகவல் மற்றும் ஒலிபரப்பு அமைச்சகம்
அனிமேஷன் திரைப்படத் தயாரிப்பில் எப்போதும் உள்ள போக்கு உணர்வுபூர்வமான கதைசொல்லல்: ஐஎப்எப்ஐ மாஸ்டர் வகுப்பில் குங் பூ பாண்டா உருவாக்கிய மார்க் ஆஸ்போர்ன்
அனிமேஷன் படங்களுக்கு ஸ்ட்ரீமிங் தளங்கள் ஒரு வரப்பிரசாதம் என்றாலும், அனிமேஷன் திரைப்படத் தயாரிப்பில் எப்போதும் காணப்படும் மிகப்பெரிய பாணி உணர்ச்சிகரமான கதைசொல்லல் ஆகும் என்று அமெரிக்கத் திரைப்படத் தயாரிப்பாளரும் அனிமேட்டருமான மார்க் ஆஸ்போர்ன் கூறினார். இந்தியாவின் 53வது சர்வதேச திரைப்பட விழாவையொட்டி, ‘அனிமேஷன் அஸ் எ டூல் ஃபார் எக்ஸ்பிரஷன்’ என்ற தலைப்பிலான மாஸ்டர் கிளாஸ் அமர்வுக்கு அவர் தலைமை தாங்கினார்.
ஓடிடி தளங்கள் அதிகரித்து வரும் நிலையில், உலகளாவிய ரசிகர்களுக்கான உள்ளடக்கத்தை உருவாக்குவது வழக்கமான மரபாக இருக்கப்போகிறது. ஆனால், படம் மக்களுடன் இணைக்கப்பட்டு அவர்களின் இதயங்களைத் தொட வேண்டும்" என்று அவர் கூறினார். இதுபோன்ற உள்ளடக்கத்தை உருவாக்க, உங்களுக்கு எது அர்த்தமுள்ளதாக இருக்கிறது என்பதைக் கண்டறிவது மிகவும் முக்கியம் என்று அவர் மேலும் கூறினார். "இது உங்களுக்கு முக்கியமானது என்று, நீங்கள் அதைப் பற்றி நேர்மையாக இருந்தால், உங்கள் பார்வையாளர்களைக் கண்டுபிடிப்பீர்கள். நேர்மை ஒரு புதிய அணுகுமுறையை உருவாக்குகிறது, ”என்று அவர் தெளிவுபடுத்தினார்.
அனிமேஷனின் ஆற்றலை வலியுறுத்திய மார்க், அனிமேஷன் என்பது எந்தக் கதையையும் சொல்லக்கூடிய பரந்து விரிந்த த ஊடகம் என்று கூறினார். “இல்லாத ஒன்றைப் பற்றி யாரோ ஒருவரை உணர வைப்பது உண்மையிலேயே அற்புதமானது. இது மீண்டும் எழுதுதல், மறுகட்டமைத்தல் மற்றும் பரிசோதனையின் தொடர்ச்சியான செயல்பாட்டின் விளைவாகும். அனிமேஷனின் மாயாஜாலத்தை நீங்கள் பார்க்கும்போது அது இறுதியில் உயிர்ப்பிக்கப்படுவதை நாங்கள் உணர்கிறோம்’’ என்று அவர் கூறினார்.
“அனிமேஷனைப் பொறுத்தவரை, திரைக்கதையை கடைசி தருணம் வரை மேம்படுத்துவதற்கான வாய்ப்பு எப்போதும் உள்ளது. அது பரிணமித்து மாறப் போகிறது. காட்சி ஊடகமாக இருப்பதால், திட்டத்தில் நிறைய வேலைகளைச் செய்ய காட்சி ஊடகத்தை அனுமதிக்க வேண்டும்," என்று மார்க் ஆஸ்போர்ன் விளக்கினார்.
கேள்விகளுக்கு பதிலளித்த மாஸ்டர் அனிமேட்டர், ஒவ்வொரு அனிமேட்டருக்கும் தங்களுக்குள் இருக்கும் கதைகளை வெளிக்கொணர ஒரு ஆதரவு அமைப்பு தேவை என்றார். “கலைஞர்கள் மற்றும் படைப்பாளிகளை ஆதரிப்பது அற்புதங்கள் நடக்க உதவும். அனிமேஷனை உருவாக்க கலைஞர்களுக்கு பாதுகாப்பான இடம் தேவை” என்று அவர் வலியுறுத்தினார்.
ஒவ்வொரு நபருக்கும் வெவ்வேறு கண்ணோட்டம் மற்றும் வாழ்க்கை அனுபவம் இருக்கும். இந்தத் தனிப்பட்ட பயணத்தையும் அனுபவத்தையும் திரைப்படத் தயாரிப்பில் கொண்டு வருவது மிக முக்கியமானது என்று கூறிய மார்க் ஆஸ்போர்ன், Antoine de Saint-Exupéry எழுதிய நாவலைத் தழுவி The Little Prince திரைப்படத்தை உருவாக்குவதில் தனது பயணம் குறித்து விரிவாக விளக்கினார். இந்த அமர்வை ப்ரோசென்ஜித் கங்குலி நெறிப்படுத்தினார்.
சத்யஜித் ரே திரைப்படம் மற்றும் தொலைக்காட்சி நிறுவனம், தேசிய திரைப்பட மேம்பாட்டு கழகம், இந்திய திரைப்படம் மற்றும் தொலைக்காட்சி நிறுவனம் ஆகியவை இணைந்து மாஸ்டர் வகுப்புகள் மற்றும் உரையாடல் அமர்வுகளுக்கு கூட்டாக ஏற்பாடு செய்கின்றன. திரைப்படத் தயாரிப்பின் ஒவ்வொரு அம்சத்திலும் மாணவர்கள் மற்றும் சினிமா ஆர்வலர்களை ஊக்குவிக்கும் வகையில் மாஸ்டர் வகுப்புகள் மற்றும் உரையாடல்களை உள்ளடக்கிய மொத்தம் 23 அமர்வுகள் இந்த ஆண்டு நடத்தப்படுகின்றன.
பொருளாதார விவகாரங்களுக்கான மத்திய அமைச்சரவைக் குழு
பொதுத்துறை மற்றும் தனியார் துறை பங்களிப்புடனான உள்கட்டமைப்பு திட்டங்களுக்கு, நிதியதவி அளிப்பதை தொடரவும், மறுசீரமைக்கவும் மத்திய அமைச்சரவை ஒப்புதல்
மத்திய அமைச்சரவைக் குழுவின் கூட்டம் பிரதமர் திரு நரேந்திர மோடி தலைமையில் இன்று நடைபெற்றது. அதில் 2024-25ம் ஆண்டு வரை, பொதுத்துறை மற்றும் தனியார் துறை பங்களிப்புடன் நடக்கும் உள்கட்டமைப்பு திட்டங்களுக்கு நிதியுதவி அளிக்கும் திட்டத்தை, ரூ.8,100 கோடி செலவில் தொடரவும், மறுசீரமைக்கவும் பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்தது.
தனியார் பங்களிப்புடன் நடைபெறும் சமூக உள்கட்டமைப்புத் திட்டத்தில், கீழ்கண்ட 2 துணைத் திட்டங்களை அறிமுகம் செய்வதுதான் மாற்றியமைக்கும் திட்டம்.
அ. துணை திட்டம் -1
கழிவுநீர் சுத்திகரிப்பு, குடிநீர் விநியோகம், திடக்கழிவு மேலாண்மை, சுகாதாரம் மறறும் கல்வித்துறை திட்டங்கள் போன்றவற்றை இது பூர்த்தி செய்யும். இந்த உள் கட்டமைப்புத் திட்டங்கள், வங்கிக் கடன் பிரச்னைகளையும், நிதி வருவாய் பிரச்னைகளையும் சந்திக்கின்றன. இந்தத் திட்டங்களுக்கு 100% செலவினத் தொகை கிடைக்க வேண்டும். இந்தத் திட்டங்களின் மொத்த செலவில் 30 சதவீதத்தை மத்திய அரசு வழங்கும், மாநில அரசு மற்றும் நிதியுதவி வழங்கும் அமைப்புகள் 30சதவீதத் தொகையை அளிக்கும்.
ஆ. துணைத் திட்டம் -2
இந்த துணைத் திட்டம், சோதனை அடிப்படையிலான உள்கட்டமைப்பு திட்டங்களுக்கு நிதியதவி அளிக்கும். இந்தத் திட்டங்கள் சுகாதாரத்துறை மற்றும் கல்வித்துறைகளைச் சார்ந்ததாக இருக்கலாம். இந்தத் திட்டங்களுக்கு மத்திய, மாநில அரசுகள் 80சதவீதத் தொகையை அளிக்கும். 5 ஆண்டுகளுக்கு பராமரிப்பு செலவில் 50 சதவீத தொகையை அளிக்கும். திட்டங்களுக்கான மொத்த செலவில் மத்திய அரசு 40 % அளிக்கும். மேலும், முதல் 5 ஆண்டுகளுக்கு வர்த்தக அடிப்படையிலான செயல்பாட்டில் 25% வீத செலவை அளிக்கும்.
இந்தத் திட்டம் கொண்டு வரப்பட்டதிலிருந்து, 64 திட்டங்களை ரூ.34,228 கோடி செலவில் மேற்கொள்ள ஒப்புதல் வழங்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1671910
பிரதமர் அலுவலகம்
வடகிழக்கைச் சேர்ந்த திறமைமிக்கக் கைவினைஞர்களின் வாழ்க்கை மேம்பாட்டை நோக்கமாகக் கொண்ட பிடிபி-என்இஆர் என்பது மகத்தான திட்டமாகும்
வடகிழக்கைச் சேர்ந்த திறமைமிக்கக் கைவினைஞர்களின் வாழ்க்கை மேம்பாட்டை நோக்கமாகக் கொண்ட வடகிழக்கு பழங்குடி மக்கள் உற்பத்தி பொருட்களின் விற்பனையை அதிகரிப்பதற்கான சந்தைப்படுத்துதல் மற்றும் சரக்குப்போக்குவரத்து  திட்டம் மகத்தானதாகும் என்று பிரதமர் திரு நரேந்திர மோடி கூறியுள்ளார். வடகிழக்கைச் சேர்ந்த பொருட்களுக்கு சிறந்த பார்வையையும் இந்தத் திட்டம் உறுதிசெய்யும் என்று திரு மோடி கூறினார்.
பிடிபி-என்இஆர் திட்டத்தின் நோக்கம் பொருள்களின் கொள்முதல், சரக்குப் போக்குவரத்து, சந்தைப்படுத்துதலில் திறமையை விரிவாக்குவதன் மூலம் பழங்குடியின கைவினைக் கலைஞர்களுக்கான வாழ்வாதார வாய்ப்புகளை வலுப்படுத்துவது என்று மத்திய பழங்குடியின நலத்துறை அமைச்சர் திரு அர்ஜுன் முண்டா ட்விட்டர் செய்தியில் குறிப்பிட்டுள்ளார்.
மத்திய அமைச்சரின் ட்விட்டருக்கு பதிலளித்து பிரதமர் வெளியிட்ட ட்விட்டர் செய்தியில் கூறியிருப்பதாவது;
“வடகிழக்கைச் சேர்ந்த திறமைமிக்கக் கைவினைஞர்களின் வாழ்க்கை மேம்பாட்டை நோக்கமாகக் கொண்ட பிடிபி-என்இஆர் என்பது மகத்தான திட்டமாகும். வடகிழக்கைச் சேர்ந்த பொருட்களுக்கு சிறந்த பார்வையையும் இது உறுதிசெய்யும். இதன் மூலம் பழங்குடியின சமூகங்கள் குறிப்பாகப் பயனடையும்.”
சிறப்பு சேவைகள் மற்றும் கட்டுரைகள்
புதுவை பல்கலைக்கழகத்திற்கு ரூ.2.87 கோடி மதிப்பிலான புதிய அறிவியல் தொழில் நுட்பக் கருவி - துணைவேந்தர் குர்மீத் சிங் இயக்கி வைத்தார்
புதுச்சேரி பல்கலைக்கழகத்தில் நடுவண் கருவி மயமாக்கல் மையம் செயல்பட்டு வருகின்றது. இம்மையத்தில் பராமரிக்கப்பட்டு வருகின்ற உலகத் தரத்திலான நவீன தொழில் நுட்பக் கருவிகளைப் பயன்படுத்தி முனைவர் பட்ட மாணவர்கள் பல்வேறு நவீன ஆராய்ச்சிகளில் ஈடுபட்டு வருகின்றனர்.
இந்நிலையில், பேராசிரியர்கள் மற்றும் மாணவர்கள் மத்தியில் ஆராய்ச்சிகளை மேலும் ஊக்கப்படுத்துகின்ற வகையில் புதுவைப் பல்கலைக்கழகம் பல்வேறு நடவடிக்கைகளை மேற்கொண்டு வருகின்றது.
அதன் ஒரு பகுதியாக, மத்திய அரசு அறிவியல் மற்றும் தொழில் நுட்பத் துறை, பல்கலைக்கழக அறிவியல், ஆராய்ச்சி மற்றும் அறிவியில் மேம்பாட்டுத் திட்ட நிதி உதவியோடு ரூ.2.7 கோடி மதிப்பிலான நவீன ஊடுகதிர் மின் அணு நிறமாலைக் அளவீட்டு தொழில் நுட்பக் கருவி கொள்முதல் செய்யப்பட்டுள்ளது.
இதனை ஆராய்ச்சி மாணவர்களுக்கு அர்ப்பணிக்கும் விழா நடுவண் கருவி மயமாக்கல் மைய ஆராய்ச்சிக் கூடத்தில் நடந்தது.
மையத்தின் தலைவர் பேராசிரியர் பால.மணிமாறன் வரவேற்றார். ஒருங்கிணைப்பாளர் பேராசிரியர் இரவி காந்த் குமார் மற்றும் உயிர் தொழில் நுட்பம் மற்றும் அறிவியல் துறைப் பேராசிரியர் சுரேஷ் பாபு முன்னிலை வகித்தார்.
பல்கலைக்கழகத் துணைவேந்தர் பேராசிரியர் குர்மீத் சிங் சிறப்பு விருந்தினராகக் கலந்து கொண்டு புதிய கருவியை ஆராய்ச்சி மாணவர்களின் பயன்பாட்டிற்காக அரப்பணித்தார்.
அப்போது பேசிய அவர், வேதியியல் பகுப்பாய்வுத் துறையில் பெரும் பயனைத் தரக்கூடிய புதிய நவீன தொழில் நுட்பக் கருவியைப் பயன்படுத்தி மாணவர்களும் பேராசிரியர்களும் உலகத் தரத்திலான ஆராய்ச்சிகளில் ஈடுபட ஆர்வம் காட்ட வேண்டும் என்றார்.
இந்தக் கருவியைப் பயன்படுத்தி தனிமங்களின் காற்று நிலைகளில் ஏற்படும் மாற்றங்களை எளிதல் கண்டறிய முடியும். அதனால் வேதியியல், இயற்பியல், பொறியியல் மற்றும் உயிரியல் துறை சார்ந்த ஆராய்ச்சியாளர்களும் பயன்படுத்திக் கொள்ள முயற்சிக்க வேண்டும். ஆராய்ச்சியாளர்களை உருவாக்குவதே பல்கலைக்கழகத்தின் நோக்கம் என்பதால் மாணவர்கள் அனைவரும் ஆராய்ச்சிக் கூடங்களில் ஆய்வு செய்வதை ஆர்வத்தோடு செய்ய வேண்டும் என்றும் கேட்டுக் கொண்டார்.
புதுச்சேரி பல்கலைக்கழகம் வெளியிட்டுள்ள செய்திக் குறிப்பில் இந்தத் தகவல் தெரிவிக்கப்பட்டுள்ளது.
பிரதமர் அலுவலகம்
கடந்த 8 ஆண்டுகளில் இளைஞர் மேம்பாட்டுக்கான முயற்சிகளின் விவரங்களை பிரதமர் பகிர்ந்துள்ளார்
கடந்த 8 ஆண்டுகளில் இளைஞர் மேம்பாட்டுக்கான அரசின் முயற்சி விவரங்களைப் பிரதமர் திரு நரேந்திரமோடி பகிர்ந்துள்ளார். நமோசெயலி, மைகவ் போன்ற தமது இணைய தளத்திலிருந்து இந்த முயற்சிகளை இணைக்கும் கட்டுரைகளையும் ட்விட்டர் பதிவுகளையும் அவர் பகிர்ந்துள்ளார்.
பிரதமர் ட்விட்டரில் கூறியிருப்பதாவது:
"இந்தியாவின் இளைய சக்தி நமது மாபெரும் பலமாகும். நமது இளைஞர்கள் பல்வேறு துறைகளில் சிறப்பாக செயல்படுகின்றனர்; தேசிய வளர்ச்சிக்கு பங்களிக்கின்றனர்.
இந்தக் கட்டுரைகள்
இளைஞர் மேம்பாட்டிற்கான சில முக்கிய முயற்சிகளை இணைக்கின்றன.
#8SaalYuvaShaktiKeNaam”
அரசில் எங்களின் 8 ஆண்டுகளில் இளைஞர்கள் தங்களின் கனவுகளை நனவாக்கவும் அவர்களின் ஆற்றலைப் பயன்படுத்தவும் முடிந்துள்ளது. இந்த இணைப்பில் காணுங்கள்......
#8SaalYuvaShaktiKeNaam”
"நாட்டின் இளைஞர் சக்தி புதிய இந்தியாவின் ஆதார சக்தியாக உள்ளது, கடந்த எட்டு ஆண்டுகளில் அதை மேம்படுத்துவதற்கு நாங்கள் எந்த முயற்சியையும் விட்டு வைக்கவில்லை. புதிய கல்விக் கொள்கையாக இருந்தாலும் சரி, ஐஐடிகள் மற்றும் ஐஐஎம்களின் விரிவாக்கமாக இருந்தாலும் சரி, புதிய தொழில்கள் மற்றும் யூனிகார்ன்கள் முதல் கேலோ இந்தியா மையங்கள் வரை, இளைஞர்களுக்கு தேவையான அனைத்து முயற்சிகளும் மேற்கொள்ளப்பட்டுள்ளன.
பிரதமர் அலுவலகம்
2019-கிரேடாய் இளைஞர் மாநாட்டில் பிரதமர் உரை
புதுதில்லி தல்கடோரா அரங்கில் இன்று நடைபெற்ற 2019-கிரேடாய் இளைஞர் மாநாட்டில் பிரதமர் திரு நரேந்திர மோடி உரையாற்றினார்.
தனது உரையின் போது, 2022 – ஆம் ஆண்டிற்குள் வீடற்ற அனைவருக்கும் வீடு வழங்கும் பணி விரைவாக நடைபெற்று வருவதாகக் குறிப்பிட்டார். பிரதமரின் வீட்டு வசதித் திட்டத்தின்கீழ் சுமார் ஒன்றரை கோடி வீடுகள் கட்டப்பட்டு இருப்பதாகவும், இதில் 15 லட்சம் வீடுகள் நகர்ப்புறங்களில் உள்ள ஏழை மக்களுக்காக கட்டப்பட்டது என்றும் அவர் தெரிவித்தார். தற்போதைய மத்திய அரசின் ஆட்சியில் மொத்தப் பணிகளும் வெளிப்படையாக நடைபெறுவதாகவும் அவர் கூறினார். சரியான நோக்கத்துடன், அரசு, கொள்கைகளைக் கட்டமைக்கும் போது அது ஊழலை ஒழித்து சிறந்த பலன்களை அளிப்பதாகவும் பிரதமர் குறிப்பிட்டார்.
மனை வணிக சீரமைப்பு ஆணையகம், மனை வணிக வளர்ச்சியாளர்களுக்கும், நுகர்வோருக்கும் இடையேயான நம்பிக்கையை வலுப்படுத்தி இருக்கிறது என்றும், இது 28 மாநிலங்களில் செயல்படுகிறது என்றும் அவர் கூறினார். இந்த ஆணையகத்தில் 35,000-க்கும் அதிகமான மனை வணிகத் திட்டங்களும், 27,000 மனை வணிக முகவர்களும் பதிவு செய்துள்ளதாகவும், லட்சக்கணக்கான அடுக்குமாடி குடியிருப்புகள் கட்டப்பட்டிருப்பதாகவும் அவர் தெரிவித்தார்.
கடந்த நான்காண்டுகளில் எளிதாக வர்த்தகம் செய்வது தொடர்பான தரப்பட்டியலில் ஏற்பட்டுள்ள ஏற்றத்தைக் குறிப்பிட்ட பிரதமர், இந்தியாவில் எளிதாக வர்த்தகம் செய்வதை உறுதிப்படுத்த அரசு பாடுபட்டு வருகிறது என்றார். கட்டுமான அனுமதிகள் உள்ளிட்ட அனைத்து அரசு அனுமதிகளும் முன்பை விட, விரைவாக அளிக்கப்படுவதாக அவர் கூறினார்.
வீட்டு வசதித் துறைக்கும், வீடு வாங்குவோருக்கும் உதவும் வகையில் அரசு முன்னெடுத்திருக்கும் வரிச் சீர்திருத்தங்கள் பற்றி பிரதமர் எடுத்துரைத்தார். பல்வேறு கட்டுமானப் பணிகளுக்கு சரக்கு மற்றும் சேவை வரி விகிதங்கள் குறைக்கப்பட்டிருப்பதாக அவர் தெரிவித்தார். அண்மையில் தாக்கல் செய்யப்பட்ட நிதிநிலை அறிக்கையில் நடுத்தர வர்க்கத்தினருக்கு அறிவிக்கப்பட்டுள்ள வருமான வரிச் சலுகைகள் பற்றி விவரித்த பிரதமர், இந்த முன்முயற்சிகளின் ஒட்டுமொத்த விளைவு, வீட்டு வசதித் துறைக்கும், வீடு வாங்குபவர்களுக்கும் உதவும் என்றார்.
சொந்த வீடு வேண்டும் என்ற எளிய குடிமக்களின் கனவுகளை நிறைவேற்றுவதில் கிரேடாய் ஆற்றிவரும் பங்கை பிரதமர் பாராட்டினார். “புதிய இந்தியா” வடிவம் பெறும் இவ்வேளையில் இளைஞர் மாநாடு நடப்பதைக் குறிப்பிட்ட பிரதமர், புதிய இந்தியாவை உருவாக்குவதில் இளைஞர்களுக்கு முக்கியப் பங்கு இருப்பதை விவரித்தார்.
முன்னதாக, தல்கடோரா அரங்கத்தில் கிரேடாய் அமைப்பு ஏற்பாடு செய்திருந்த கண்காட்சியை பிரதமர் பார்வையிட்டார்.
உள்நாட்டு விமானப் போக்குவரத்து அமைச்சகம்
பிரதமரின் வீட்டுவசதித் திட்டத்தின்  கீழ் ஒப்புதல் அளிக்கப்பட்டுள்ள வீடுகளின் கட்டுமானத்தில் 158 லட்சம் மெட்ரிக் டன் எஃகு பயன்படுத்தப்படும்.
பிரதமரின் வீட்டுவசதித் திட்டத்தின்  கீழ் ஒப்புதல் அளிக்கப்பட்டுள்ள வீடுகளின் கட்டுமானத்தில் சுமார் 158 லட்சம் மெட்ரிக் டன்கள் எஃகு மற்றும் 692 லட்சம் மெட்ரிக் டன்கள் சிமெண்ட் பயன்படுத்தப்படும் என மதிப்பிடப்பட்டுள்ளதாக வீட்டுவசதி மற்றும் நகர்ப்புற விவகாரங்கள் துறை இணை அமைச்சர்  மற்றும் விமானப் போக்குவரத்து அமைச்சர், திரு. ஹர்தீப் சிங் புரி தெரிவித்தார். 'தற்சார்பு பாரதம்: வீட்டுவசதி, கட்டுமானம் மற்றும் விமானத் துறையில் எஃகு பயன்பாட்டை அதிகரித்தல்' என்னும் இணையக் கருத்தரங்கில் பேசிய அமைச்சர், இதுவரை கட்டப்பட்டு/முடிக்கப்பட்டுள்ள வீடுகளில் 84 லட்சம் மெட்ரிக் டன்கள் எஃகு மற்றும் 370 லட்சம் மெட்ரிக் டன்கள் சிமெண்ட் பயன்படுத்தப்பட்டிருக்கும் என்று தெரிவித்தார். இந்தியத் தொழில் கூட்டமைப்பால்  நடத்தப்பட்ட இந்த இணையக் கருத்தரங்கில், பெட்ரோலியம், இயற்கை எரிவாயு மற்றும் எஃகு அமைச்சர், திரு தர்மேந்திர பிரதான், எஃகு இணை அமைச்சர், திரு. எப் எஸ் குல்ஹஸ்தே, விமானப் போக்குவரத்து அமைச்சகச் செயலாளர், திரு. பி. கே.கரோலா, வீட்டுவசதி மற்றும் நகர்ப்புற விவகாரங்கள் அமைச்சகச் செயலாளர், திரு. டி எஸ் மிஷ்ரா, எஃகுத்துறைச் செயலாளர், திரு. பி. கே. திரிபாதி, மூத்த அதிகாரிகள் மற்றும் தொழில்துறை பங்குதாரர்கள் கலந்து கொண்டனர்.
பிரதமரின் வீட்டுவசதித் திட்டத்தின்  கீழ் இது வரை 4,550 நகரங்களில் 1.07 கோடி வீடுகளுக்கு  ஒப்புதல் அளிக்கப்பட்டு, 67 லட்சம் வீடுகள் கட்டப்பட்டு, 35 லட்சம் வீடுகள் பயனாளிகளுக்கு வழங்கப்பட்டுவிட்டதாகத் தெரிவித்த திரு. ஹர்தீப் சிங் புரி, ஒப்புதலளிக்கப்பட்ட வீடுகளின் கட்டுமானத்திற்காக 3.65 கோடி வேலைவாய்ப்புகள் உருவாகும் என மதிப்பிடப்பட்டுள்ளதாகவும், அவற்றில் சுமார் 1.65 கோடி வேலைவாய்ப்புகள் ஏற்கனவே கட்டப்பட்ட வீடுகளின் மூலம் உருவாகி உள்ளதாகவும் கூறினார். 2024-க்குள் 5 டிரில்லியன் அமெரிக்க டாலர்கள் மதிப்புடைய பொருளாதாரமாக இந்தியா உருவெடுப்பதற்கான லட்சியத்தை 2019-இல் பிரதமர் வெளிப்படுத்தியதாகவும், புதுமையான, நிலைத்து நிற்கக்கூடிய, ஒருங்கிணைந்த மற்றும் சுய-சார்புடைய உள்கட்டமைப்பு வளர்ச்சியை நாடெங்கிலும் செயல்படுத்துவதன் மூலம் இந்த வளர்ச்சியை எட்ட திட்டமிடப்பட்டுள்ளதாகவும் அமைச்சர் மேலும் தெரிவித்தார். நகர்மயமாதல் குறித்துப் பேசிய அமைச்சர், நம்முடைய நகர மையங்கள்/மாநகரங்கள் பொருளாதார உற்பத்தித் திறன், உள்கட்டமைப்பு, கலாச்சாரம் மற்றும் பன்முகத்தன்மை ஆகியவற்றின் மையங்கள் என்றார். நமது மக்கள் தொகையின் 40 சதவீதம் அல்லது 600 மில்லியன் இந்தியர்கள் 2030-க்குள் நகர மையங்களில் வாழ்வார்கள் என்று எதிர்பார்க்கப்படுவதாகக் கூறினார்.
நகர்ப்புறப் போக்குவரத்தில் எஃகின் பயன்பாட்டைக் குறித்து எடுத்துரைத்த திரு. புரி, சுமார் 700 கிலோமீட்டர் நீள மெட்ரோ ரயில் 19 மாநகரங்களில் தற்போது செயல்பாட்டில் உள்ளதாகவும், 27 மாநகரங்களில் 900 கிலோமீட்டர் வலைப்பின்னல் கட்டுமானத்தில் உள்ளதாகவும் தெரிவித்தார். ஒரு கிலோமீட்டர் நீள மெட்ரோ திட்டக் கட்டுமானத்துக்கு சுமார் 1,30,000 மெட்ரிக் டன் எஃகு  தேவைப்படுவதாக அவர் மேலும் கூறினார்.
(Visitor Counter : 140